Димитрије Прогон
Димитрије Прогон је био средњовековни владар Кроје (1208—1215).

Биографија 
Димитрије је био син Прогона од Кроје и брат Ђина Прогона. Носио је титулу кнеза. Мало је познатих података о његовог оцу Прогону. Кроја је била у поседу породице Прогони. Пре 1204. године Кроја се осамосталила у односу на Византијско царство. У грчким изворима Ђин и Димитрије се срећу са титулом архонта и панхиперсеваста чиме су хроничари наглашавали њихову зависност од Царства. Димитрије се 1208. године оженио Комнином Немањић, ћерком српског великог жупана Стефана Немањића. Грађански рат у немањићкој Зети настављен је и након смрти кнеза Вукана Немањића, током владавине његовог сина Ђорђа Немањића. Извори бележе вазалан однос Димитрија према Ђорђу и Младену Немањићу. Ђорђе Немањић је Димитрију обећао војну помоћ уколико овај нападне територију Млетачке републике. Уговор је потписан 3. јула 1208. године. Димитрије је следеће године склопио споразум са Дубровачком републиком, а преговарао је и са папом Иноћентијем око превођења своје државе у католицизам. Покушавао је да нађе савезнике у западној Европи за борбу против Венеције. Млечани, међутим, напуштају 1212. године Арбанон. Димитрије је умро 1215. године. Комнина се удала за византијског заповедника Гргура Камона.

Извори 

 Kristo Frashëri (1964), The history of Albania: a brief survey. Publisher: s.n.
 
 
 
 
 
 
 
 
 Arshi Pipa, Sami Repishti, Studies on Kosova, East European Monographs, 1984
 
 Jubani, Zef et al. Historia e popullit shqiptar: për shkollat e mesme. Libri Shkollor: Prishtinë, 2003. 48.

Умрли 1216.
Историја Албаније у средњем веку
Кроја